# Liber Ignium

El Liber ignium ad comburendos hostes (que es podria traduir com «Llibre del foc per cremar els enemics») és una col·lecció medieval de receptes per armes incendiàries, incloent la pólvora i el foc grec. Són unes sis fulles, escrites en llatí i atribuïdes a un tal Marcus Graecus («Marc el grec»), l'existència del qual és dubtosa. El treball ha estat sotmès a nombrosos estudis acadèmics, i amb conclusions contradictòries pel que fa al seu origen i a la influència sobre els seus contemporanis.
Un dels estudis més influents del Liber Ignium va ser conduït per Marcellin Berthelot; i és encara citat als treballs actuals sobre el tema dels segles xx i xxi.

## Continguts

El Liber Ignium és una col·lecció de 35 receptes sense cap mena de classificació interna, com era típic a les llistes de «receptes secretes» de l'època. D'aquests, catorze estan relacionats amb la guerra, onze amb lluminàries i llums, sis amb la prevenció i el tractament de cremades, i quatre amb la preparació de productes químics, principalment del salnitre En diferents estudis s'ha trobat que algunes de les receptes són totalment inútils.
La recepta no.14 conté consells per a la recol·lecció i el processament del salnitre. En la interpretació de Berthelot, que diu: "salnitre és un mineral de la terra, i es troba com eflorescències en les pedres Aquesta terra es dissol en aigua, després es purifica i es fa passar a través d'un filtre d'ebullició Es bull durant un dia i una nit… i solidificat, de manera que les plaques transparents de la sal es troben a la part inferior del recipient. A part d'aixó, hi ha quatre receptes (nos. 12, 13, 32, i 33) que descriuen mescles semblants a pólvora.

## Orígens i influència en coetanis

L'origen grec medieval premil·lenari del text ha estat rebutjat pels estudiosos, que el daten a la darreria finals del segle xii fins a més tard el 1225. L'estudi del text ha suggerit que va ser traduït originalment de l'àrab, possiblement per una persona de l'Espanya àrab.
La influència que el Liber Ignium va tenir sobre Roger Bacon i Albertus Magnus ha estat objecte de debat. Els primers estudiosos com el científic del segle xviii Johann Beckmann creien que els dos personatges l'havien llegit i citat, però d'altres diuen que els tres estan basats en una font comuna. Iqtidar Alam Khan va escriure que mentre que els continguts del Liber Ignium es poden rastrejar fins als textos àrabs i xinesos, el treball de Bacon sembla representar una tradició paral·lela, sobretot perquè les fórmules desencriptades dels texts de Bacon contenen considerablement menys nitrat.

## Vegeu també

* Pólvora
* Pólvora sense fum
* Cordita
* Història de la pólvora a Catalunya
* Pseudo-Geber
* Vannoccio Biringuccio

## Referències

* 1 2 3 4 Partington, 1999, p. 58-60.
* 1 2 3 4 5 6 Joseph Needham; Gwei-Djen Lu; Ling Wang Science and civilisation in China. Cambridge University Press, 1987, p. 39–41. ISBN 978-0-521-30358-3.
* ↑ Partington, 1999, p. 43.
* ↑ Kenneth Warren Chase. Firearms: a global history to 1700. Cambridge University Press, 2003, p. 58. ISBN 978-0-521-82274-9.
* ↑ Kelly DeVries. Medieval military technology. University of Toronto Press, 1992, p. 143. ISBN 978-0-921149-74-3.
* ↑ Chisholm, Hugh (ed.) Gunpowder, Encyclopædia Britannica, 1910, p. 724
* ↑ Pan, Jixing. On the Origin of Rockets, T'oung Pao, Vol. 73, pg. 5–6
* ↑ Dana, Charles E., Notes on Cannon-Fourteenth and Fifteenth Centuries, Proceedings of the American Philosophical Society, Vol. 50, pg. 149
* ↑ Partington, 1999, p. 42.
* ↑ Iqtidar Alam Khan. «The Indian Response to Firearms, 1300-1750». A: Brenda J. Buchanan. Gunpowder, explosives and the state: a technological history. Ashgate Publishing, 2006, p. 51–52. ISBN 978-0-7546-5259-5.

## Bibliografia

* Text complet en llatí amb comentari en francès de l'edició impresa de 1804: Marcus (Graecus). Liber ignium ad comburendos hostes (llibre electrònic gratuït) (en llatí, prefaci en francès). París: Imprimerie de Delance et Leseur., 1804, p. vi-18.
* Chase, Kenneth. Firearms: A Global History to 1700 (en anglès). Cambridge University Press, 2003. ISBN 0521822742.
* Needham, Joseph; Ling, Wang; Gwei-djen, Lu. Science and civilisation in China. reedició 2015, 1954. ISBN 0-521-05799-X.
* Partington, James Riddick. A history of Greek fire and gunpowder (en anglès). Johns Hopkins paperbacks ed. Baltimore: Johns Hopkins University Press, 1999. ISBN 0-8018-5954-9.

## Enllaços externs

* Bourdoncle, B. «Ils ont inventé la poudre [Ells han inventat la pólvora]» (en francès), 2002. Arxivat de l'original el 2023-03-28. [Consulta: 28 març 2023].